  Туспуктэм: Freepik Майя Бывальцева Удмуртиын лулчеберетъя йӧскалык огазеяськонъёслэн но вылӥ дышетсконниосысь кунсьӧр студентъёслэн командаоссы куспын волейболъя ӵошатсконъёс ортчозы. Чемпионат 20-тӥ куартолэзе Удмуртиысь гурт возёсъя кун универистетлэн (Студенческой ульча, 9) спорт огъетаз мыноз. Со сярысь Калыкъёслэн эшъяськон юртсылэн пресс-службаез ивортӥз. Ӵошатскыны мылкыд карисьёс 10 адямилэсь команда люканы кулэ, отын котькыӵе арлыдо нылмуртъёс но пиосмуртъёс но луыны быгато. Куриськонъёсты 18-тӥ куартолэзёзь 8 (3412) 63-10-73 телефон номеръя яке ddnodm@mail.ru электрон почтае ыстоно. Турнирлэн валатэтэныз (положение) тодматскыны но куриськонлэсь формазэ басьтыны татысь луоз. Ужрад пӧртэм выжы калыкъёслэсь кусыпъёссэс юнматон, тазалыко улон сямъёсты вӧлмытон, утооссэ командаосты но шудӥсьёсты шараян вылысь радъяське. Вормисьёсты но призёръёсты дипломъёсын, кубокъёсын, медальёсын но кузьымъёсын пусъёзы.  Тодэ вайытом, 2023-тӥ арын шахматэн шудонъёс но мини-фуболъя йӧскалыккуспо ӵошатсконъёс ортчизы ни. Футзалъя турирын нырысьсэ удмурт огазеяськонлэн командаез вормиз. Тегъёс: ӵошатсконъёс волейбол йӧслыкъёс Удмуртия  